Okresná prokuratúra Pezinok 
Šenkvická cesta 5, 902 01 Pezinok

Sp. zn. : 1 Pv 1591/08/1107	Pezinok, 20.1.2012
EEČ : 2-14-31-2012

U Z N E S E N I E

Trestná vec:	obvinený XXXXX 
Prečin:	zanedbania povinnej výživy

Rozhodol: 	prokurátor Okresnej prokuratúry Pezinok
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
trestné stíhanie proti obvinenej XXXXX XXXXX stíhanú vyšetrovateľom OR PZ Senec pod číslom ČVS: ORP-910/3-OVK-BH-2010, za prečin zanedbania povinnej výživy podľa § 207 ods. 1, ods. 3 písm. b/ Tr. zákona, ktorého sa obvinená dopustila na tom skutkovom základe, napriek tomu, že jej zo zákona o rodine vyplýva povinnosť prispievať na výživu jej syna a výška tejto povinnosti jej bola určená rozsudkom OS Bratislava III, č.k. 25P 34/99-127, zo dňa 16. 11. 2006, ktorý nadobudol právoplatnosť dňa 15. 06. 2007, ktorým bola zaviazaná prispievať na výživu syna XXXXX, nar. 06. 07. 1993 čiastkou 30% výšky aktuálneho životného minima od 26. 04. 2005 mesačne, a to na účet Detského domova Nádej, Trnavská č. 62, Bernolákovo, kde je syn umiestnený a túto povinnosť si z miesta trvalého pobytu a všade tam, kde sa zdržiava, riadne neplní a nepravidelným platením matke XXXXX v období od apríla 2005 do júna 2005 vznikol dlh na výživnom vo výške 3870,- Sk, v období od júla 2005 do decembra 2005 jej vznikol dlh na výživnom vo výške 3870,- Sk, v období od januára 2006 do júna 2006  jej  vznikol dlh na  výživnom  vo  výške 3870,- Sk, v období od júla 2006 do decembra 2006 jej vznikol dlh na výživnom vo výške 4086,- Sk, v období od januára 2007 do júna 2007 vznikol dlh na výživnom vo výške 4086,- Sk, v období od júla 2007 do decembra  2007 vznikol dlh vo výške 4212,- Sk a v období od januára 2008 do júla 2008 vrátane jej vznikol dlh na výživnom vo výške 4212,- Sk, t.j. celková dlžná suma na výživnom za obdobie od apríla 2005 do júna 2008 vrátane je vo výške 869,95 eur (26.208,- Sk), ku škode Detského domova Nádej v Bernolákove, 

Právna veta:
zastavujem,

 pretože je trestné stíhanie neprípustné, proti tomu kto zomrel 
Odôvodnenie:
Dňa 11. 08. 2008 vyšetrovateľ PZ OR PZ  Senec pod ČVS: ORP-910/3-OVK-BH-2010 v zmysle § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX, XXXXX na tom skutkovom základe, ako je uvedené v predmetnom uznesení. 

	Lustráciami  po  osobe  obvinenej  sa zistilo, že XXXXX, XXXXX zomrela, čo je potvrdené úmrtným listom č. 2117/2011 z matričného úradu Košice - Staré mesto, ktorý je súčasťou vyšetrovacieho spisu.

	Podľa § 215 ods. 1 písm. d) Trestného poriadku s poukazom na § 9 písm. d) Trestného poriadku trestné stíhanie prokurátor zastaví, ak je neprípustné, nakoľko osoba, proti ktorej sa vedie, zomrela.

	Vzhľadom na vyššie uvedené, nakoľko sú splnené zákonné podmienky na zastavenie trestného stíhania podľa § 215 ods. 1 písm. d) Trestného poriadku s poukazom na § 9 písm. d) Trestného poriadku, bolo potrebné rozhodnúť tak, ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Oravec
prokurátor